དང་མཚུངས་པར་སློབ་པའི་སྒོ་ནས་སྤྱོད་པ་རྫོགས་པར་སྨོན་པའོ། །
སྔར་གྱི་བཅོ་ལྔ་པོ་དེ་རྣམས་ཀྱི་དོན་བསྡུ་བ་ནི། སྤྱོད་པ་དག་ནི་ཚད་ཡོད་མ་
བཅུ་དྲུག་པ།
གྱུར་ཅིག །ཡོན་ཏན་རྣམས་ཀྱང་ཚད་གཟུང་མེད་པར་ཤོག །སྤྱོད་པ་ཚད་མེད་པ་ལ་གནས་
ནས་ཀྱང༌། །དེ་དག་འཕྲུལ་པ་ཐམས་ཅད་འཚལ་བར་བགྱི། །ཞེས་པའི་ཚིགས་བཅད་
གཅིག་བྱུང༌།
རྩ་བའི་ས་བཅད་དགུ་པ། བསྔོ་སྨོན་གྱི་མཐར་ཐུག་པ་ནི། ནམ་མཁའི་མཐར་ཐུག་
གྱུར་པ་ཇི་ཙམ་པ། །སེམས་ཅན་མ་ལུས་མཐའ་ཡང་དེ་བཞིན་ཏེ། །ཇི་ཙམ་ལས་དང་ཉོན་
མོངས་མཐར་གྱུར་པ། །བདག་གིས་སྨོན་ལམ་མཐའ་ཡང་དེ་ཙམ་མོ། །ཞེས་པའི་ཚིགས་
བཅད་གཅིག་བྱུང་། འདིས་བསྔོ་སྨོན་གྱི་འབྲས་བུ་མཐར་ཐུག་སངས་རྒྱས་ཀྱི་གོ་འཕང་
བརྙེས་ནས་ནམ་མཁའ་ཇི་སྲིད་གནས་ཀྱི་བར་དུ་སེམས་ཅན་གྱི་དོན་མཛད་པ་ཉིད་ཡིན་
པར་བསྟན་ཏོ། །
རྩ་བའི་ས་བཅད་བཅུ་པ། བསྔོ་སྨོན་གྱི་ཕན་ཡོན་ལ། མཐོང་ཆོས་ཀྱི་ཕན་ཡོན་དང༌།
ཚེ་རབས་ཕྱི་མ་རྣམས་ཀྱི་ཕན་ཡོན་གཉིས་ལས། དང་པོ་ལ་བཞི་ལས། །དང་པོ་ནི། བསོད་
ནམས་ཁྱད་པར་ཅན་ཡོངས་སུ་འཛིན་པ་ནི། གང་ཡང་ཕྱོགས་བཅུའི་ཞིང་རྣམས་མཐའ་
ཡས་པ། །རིན་ཆེན་བརྒྱན་ཏེ་རྒྱལ་བ་རྣམས་ལ་ཕུལ། །ལྷ་དང་མི་ཡི་བདེ་བ་མཆོག་རྣམས་
~172~

འཕགས་པ་བཟང་པོ་སྤྱོད་པའི་སྨོན་ལམ་གྱི་རྒྱལ་པོའི་ཚིག་དོན་ངོ་འཕྲོད།
ཀྱང་།
།ཞིང་གི་རྡུལ་སྙེད་བསྐལ་པར་ཕུལ་བ་བས། །གང་གིས་བསྔོ་བའི་རྒྱལ་པོ་འདི་ཐོས་
ནས། །བྱང་ཆུབ་མཆོག་གི་རྗེས་སུ་རབ་མོས་ཤིང་། ལན་ཅིག་ཙམ་ཡང་དད་པ་བསྐྱེད་པ་ནི། །
བསོད་ནམས་དམ་པའི་མཆོག་ཏུ་འདི་འགྱུར་རོ། །ཞེས་པའི་ཚིགས་བཅད་གཉིས་བྱུང༌།
གཉིས་པ། ངན་སོང་དང་སྡིག་གྲོགས་སྤངས་ཏེ་དེ་བཞིན་གཤེགས་པའི་ཞལ་མཐོང་བ་ནི།
གང་གིས་བཟང་སྤྱོད་སྨོན་ལམ་འདི་བཏང་པས། །འདི་ནི་ངན་སོང་ཐམས་ཅད་སྤང་བར་
གྱུར། །དེས་ནི་གྲོགས་པོ་ངན་པ་སྤངས་པ་ཡིན། །སྣང་བ་མཐའ་ཡས་དེ་ཡང་དེས་མྱུར་
མཐོང༌། །ཞེས་པའི་ཚིགས་བཅད་གཅིག་བྱུང་། གསུམ་པ། རྙེད་པ་ལེགས་པར་རྙེད་ཅིང་
བྱང་ཆུབ་སེམས་དཔའ་རྣམས་དང་སྐལ་བ་མཉམ་པ་འཐོབ་པ་ནི། དེ་དག་རྙེད་པ་རབ་རྙེད་
བདེ་བར་འཚོ། །མི་ཚེ་འདིར་ཡང་དེ་དག་ལེགས་པར་འོང༌། །ཀུན་ཏུ་བཟང་པོ་དེ་ཡང་ཅི་
འདྲ་བར། །དེ་དག་རིང་པོར་མི་ཐོགས་དེ་བཞིན་འགྱུར། །ཞེས་པའི་ཚིགས་བཅད་གཅིག་
བྱུང་། བཞི་པ། སྡིག་པ་མྱུར་དུ་བྱང་བར་འགྱུར་བ་ནི། མཚམས་མེད་ལྔ་པོ་དག་གི་སྡིག་པ་
རྣམས། །གང་གི་མི་ཤེས་དབང་གིས་བྱས་པ་དག །དེ་ཡིས་བཟང་པོ་སྤྱོད་པ་འདི་བརྗོད་ན། །
མྱུར་དུ་མ་ལུས་ཡོངས་སུ་བྱང་བར་འགྱུར། །ཞེས་པའི་ཚིགས་བཅད་གཅིག་བྱུང༌།
གཉིས་པ། ཚེ་རབས་ཕྱི་མ་རྣམས་ཀྱི་ཕན་ཡོན་ལ་རྒྱུས་བསྡུས་པ་དང་འབྲས་བུས་
བསྡུས་པ་གཉིས་ལས། དང་པོ་ནི། ཡེ་ཤེས་དང་ནི་གཟུགས་དང་མཚན་རྣམས་དང་། །
རིགས་དང་ཁ་དོག་རྣམས་དང་ལྡན་པར་འགྱུར། །འདུད་དང་མུ་སྟེགས་མང་པོས་དེ་མི་ཐུབ། །
འཇིག་རྟེན་གསུམ་པོ་ཀུན་ནའང་མཆོད་པར་འགྱུར། །ཞེས་པའི་ཚིགས་བཅད་གཅིག་བྱུང་།
གཉིས་པ་འབྲས་བུའི་བསྡུས་པའི་ཕན་ཡོན་ནི། བྱང་ཆུབ་ཤིང་དབང་དྲུང་དུ་དེ་མྱུར་འགྲོ། །
སོང་ནས་སེམས་ཅན་ཕན་ཕྱིར་དེར་འདུག་སྟེ། བྱང་ཆུབ་སངས་རྒྱས་འཁོར་ལོ་རབ་ཏུ་
བསྐོར། །བདུད་རྣམས་སྡེ་དང་བཅས་པ་ཐམས་ཅད་བཏུལ། །ཞེས་པའི་ཚིགས་བཅད་
~173~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
གཅིག་བྱུང་། ཕན་ཡོན་མདོར་བསྡུས་ཏེ་འཇིག་རྟེན་ལས་འདས་མ་འདས་ཀྱི་ཕུན་ཚོགས་
ཐམས་ཅད་འཐོབ་པ་ནི། གང་ཡང་བཟང་པོ་སྤྱོད་པའི་སྨོན་ལམ་འདི། །འཆང་བ་དང་ནི་
སྟོན་ཏ་མ་ཀློག་ན་ཡང༌། །དེ་ཡི་རྣམ་པར་སྨིན་པའང་སངས་རྒྱས་མཁྱེན། །བྱང་ཆུབ་མཆོག་
ལ་སོམ་ཉི་མ་བྱེད་ཅིག །ཅེས་པའི་ཚིགས་བཅད་གཅིག་བྱུང་།
བཟང་པོ་སྤྱོད་པའི་སྨོན་ལམ་བཏབ་པའི་དགེ་བའི་རྩ་བ་བསྔོ་བ་ལ་གཉིས་ལས།
དང་པོ། བྱང་ཆུབ་སེམས་དཔའི་རྗེས་སུ་བསྔོ་བ་ནི། འཇམ་དཔལ་དཔའ་བོས་ཇི་ལྟར་
མཁྱེན་པ་དང༌། །ཀུན་ཏུ་བཟང་པོ་དེ་ཡང་དེ་བཞིན་ཏེ། །དེ་དག་ཀུན་གྱི་རྗེས་སུ་བདག་
སློབ་ཕྱིར། །དགེ་བ་འདི་དག་ཐམས་ཅད་རབ་ཏུ་བསྔོ། །ཞེས་པའི་ཚིགས་བཅད་གཅིག་
བྱུང་། གཉིས་པ། དེ་བཞིན་གཤེགས་པའི་རྗེས་སུ་བསྔོ་བ་ནི། དུས་གསུམ་གཤེགས་པའི་
རྒྱལ་བ་ཐམས་ཅད་ཀྱིས། །བསྔོ་བ་གང་ལ་མཆོད་ཏུ་བསྔགས་པ་དེས། །བདག་གི་དགེ་བའི་རྩ་
བ་འདི་ཀུན་ཀྱང༌། །བཟང་པོ་སྤྱོད་ཕྱིར་རབ་ཏུ་བསྔོ་བར་གྱི། །ཞེས་པའི་ཚིགས་བཅད་
གཅིག་བྱུང་། སྒྲིབ་པ་སྤངས་ཤིང་དག་པའི་ལུས་རྟེན་ཁྱད་པར་ཅན་བཟུང་བར་སྨོན་པ་ནི།
བདག་ནི་འཆི་བའི་དུས་བྱེད་གྱུར་པ་ན། །སྒྲིབ་པ་ཐམས་ཅད་དག་ནི་ཕྱིར་བསལ་ཏེ། །
མངོན་གསུམ་སྣང་བ་མཐའ་ཡས་དེ་མཐོང་ནས། །བདེ་བ་ཅན་གྱི་ཞིང་དེར་རབ་ཏུ་འགྲོ། །
དེར་སོང་ནས་ནི་སྨོན་ལམ་འདི་དག་ཀྱང་། །ཐམས་ཅད་མ་ལུས་མངོན་དུ་འགྱུར་བར་ཤོག །
དེ་དག་མ་ལུས་བདག་གིས་ཡོངས་སུ་བཀང༌། །འཇིག་རྟེན་ཇི་སྲིད་སེམས་ཅན་ཕན་པར་
བགྱི། །ཞེས་པའི་ཚིགས་བཅད་གཉིས་བྱུང་།
ལུང་བསྟན་འཐོབ་པ་དང་སེམས་ཅན་གྱི་དོན་བསྒྲུབ་པར་སྨོན་པ་ནི། རྒྱལ་བའི་
དཀྱིལ་འཁོར་བཟང་ཞིང་དགའ་བ་དེར། །པདྨོ་དམ་པ་ཤིན་ཏུ་མཛེས་ལས་སྐྱེས། །སྣང་བ་
མཐའ་ཡས་རྒྱལ་བས་མངོན་སུམ་དུ། །ལུང་བསྟན་པ་ཡང་བདག་གིས་དེར་ཐོབ་ཤོག །དེར་
~174~

འཕགས་པ་བཟང་པོ་སྤྱོད་པའི་སྨོན་ལམ་གྱི་རྒྱལ་པོའི་ཚིག་དོན་ངོ་འཕྲོད།
ནི་བདག་གིས་ལུང་བསྟན་རབ་ཐོབ་ནས། །སྤྲུལ་པ་མང་པོ་བྱེ་བ་ཕྲག་བརྒྱ་ཡིས། །བློ་ཡི་
སྟོབས་ཀྱིས་ཕྱོགས་བཅུ་རྣམས་སུ་ཡང་། །སེམས་ཅན་རྣམས་ལ་ཕན་པ་མང་པོ་བགྱིད། །ཅེས་
པའི་ཚིགས་བཅད་གཉིས་བྱུང་།
ཇི་ལྟར་བཏབ་པའི་སྨོན་ལམ་གྱི་འབྲས་བུ་དེ་དག་ཐམས་ཅད་སྐད་ཅིག་ཉིད་ལ་
འབྱོར་བར་སྨོན་པ་ནི། བཟང་པོ་སྤྱོད་པའི་སྨོན་ལམ་བཏབ་པ་ཡི། །དགེ་བ་ཅུང་ཟད་
བདག་གིས་ཅི་བསགས་པ། དེས་ནི་འགྲོ་བའི་སྨོན་ལམ་དགེ་བ་རྣམས། །སྐད་ཅིག་གཅིག་
གིས་ཐམས་ཅད་འབྱོར་བར་ཤོག །ཅེས་པའི་ཚིགས་བཅད་གཅིག་བྱུང༌། བཟང་པོ་སྤྱོད་
པའི་སྨོན་ལམ་གྱི་ཚིག་འདོད་པ་དང་དོན་བསམ་སྒོམ་བྱས་པའི་དགེ་རྩ་བླ་མེད་བྱང་ཆུབ་ཏུ་
བསྔོ་བའི་བསོད་ནམས་ཀྱི་མཐུས་སེམས་ཅན་ཐམས་ཅད་མགོན་པོ་འོད་དཔག་མེད་ཀྱི་
གནས་རབ་འཐོབ་པར་སྨོན་པ་ནི། བཟང་པོ་སྤྱོད་པས་སྨོན་ལམ་བསྔོས་པ་ཡིས། །བསོད་
ནམས་དམ་པ་མཐའ་ཡས་གང་ཐོབ་དེས། །འགྲོ་བ་སྡུག་བསྔལ་ཆུ་བོར་བྱིང་བ་རྣམས། །འོད་
དཔག་མེད་པའི་གནས་རབ་ཐོབ་པར་ཤོག །ཅེས་པའི་ཚིག་བཅད་གཅིག་བྱུང་། བཟང་པོ་
སྤྱོད་པའི་སྨོན་ལམ་ལ་ཤློཀ་དྲུག་ཅུ་རེ་གཉིས་ཡོད་པ་རྣམས་རྫོགས་སོ།། །།
སྨོན་ལམ་རྒྱལ་པོ་འདི་དག་མཆོག་གི་གཙོ། །མཐའ་ཡས་འགྲོ་བ་ཀུན་ལ་ཕན་བྱེད་
ཅིང༌། །ཀུན་ཏུ་བཟང་པོས་བརྒྱན་པའི་གཞུང་གྲུབ་སྟེ། །ངན་སོང་རྒྱུད་རྣམས་མ་ལུས་
སྟོངས་པར་ཤོག །ཅེས་པའི་ཤྰཀ་གཅིག་ནི་ལོ་ཙཱ་བཻ་རོ་ཙ་ནའི་འགྱུར་གྱི་སྨོན་ལམ་དུ་མཛད་
པ་ཡིན་གྱིས། མདོ་ཚིག་དངོས་མིན་ཞིང་དོན་ནི་བཟང་པོ་སྤྱོད་པའི་སྨོན་ལམ་གྱི་རྒྱལ་པོའི་
གཞུང་འདི་དག་ནི་བཅོམ་ལྡན་འདས་ཉིད་ཀྱིས་གསུངས་པས་བྱིན་རླབས་ཆེ་བ་དང་། བྱང་
ཆུབ་སེམས་དཔའི་སྨོན་ལམ་ཐམས་ཅད་འདུ་བས་དོན་ཤིན་ཏུ་ཆེ་བས་སྨོན་ལམ་མཆོག་སྟེ་
གཙོ་བོར་གྱུར་པ་ཡིན་ལ། གཞུང་འདི་འདོན་པ་དང་། སེམས་པ་དང་། འཆང་བ་ལ་སོགས་
~175~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
པའི་སྒོ་ནས་མཐའ་ཡས་པའི་འགྲོ་བ་ཀུན་ལ་ལན་པར་བྱེད་ཅིང༌། །ཀུན་ཏུ་བཟང་པོའི་སྤྱོད་
པས་ཡོངས་སུ་བརྒྱན་པའི་གཞུང་སྟེ་ཚུལ་ཡོངས་སུ་གྲུབ་པ་སྟེ་རྒྱས་པར་བྱས་ནས་ངན་སོང་
གིས་མཚོན་པའི་འཁོར་བའི་རྒྱུད་རྣམས་ཡོངས་སུ་སྟོངས་པར་གྱུར་ཏེ། བླ་ན་མེད་པའི་བྱང་
ཆུབ་ཀྱི་བདེ་བས་སེམས་ཅན་ཐམས་ཅད་ཀྱི་རེ་བ་མྱུར་དུ་སྐོང་བར་ཤོག་ཅིག །ཅེས་པའོ། །
སྨོན་ལམ་རྒྱལ་པོ་འདི་དག །ཅེས་གསུངས་པ། དབུ་མ་ལ་འཇུག་པ་ལས། ཀུན་ཏུ་
བཟང་པོའི་སྨོན་པས། ཞེས་གསུངས་པའི་རྗེས་སུ་འབྲང་ལ། འཇུག་པ་ལས་འདི་ལྟར་
གསུངས་པའི་རྒྱུ་མཚན་ནི། མདོ་སྡེ་ས་བཅུ་པ་ལས། སྨོན་ལམ་ཆེན་པོ་བཅུ་ལ་སོགས་པའི་
སྨོན་ལམ་འབུམ་ཕྲག་གྲངས་མེད་པ་བཅུ་ས་དང་པོ་བས་འདེབས་པར་གསུངས་པ་དེ་
རྣམས་རྒྱལ་སྲས་ཀུན་བཟང་གི་སྨོན་ལམ་བཟང་སྤྱོད་དུ་འདུ་བར་ཤེས་ཆེད་ཡིན་པའི་ཕྱིར།
དེའི་སྨོན་ལམ་ཀུན་འཇམ་དཔལ་དཔའ་བོ་སོགས་ཀྱི་ཚིགས་བཅད་གཉིས་སུ་འདུ་ཞིང༌།
བླ་ན་མེད་པར་བསླབ་བཏུས་དང་རྣམ་བཤད་ལས་གསུངས་པ་ལྟར་ཡིན་ཏེ། ཚིགས་བཅད་
དང་པོས་འཇམ་དབྱངས་དང་ཀུན་བཟང་ལྟར་སློབ་ཅིང་སྤྱོད་བར་བསྔོས་ལ།
གཉིས་པ་དུས་གསུམ་རྒྱལ་བ་ཀུན་གྱི་བསྔོས་པ་ལྟར་སྨོན་ཕྱིར་བླ་ན་མེད་པ་ཡིན་
པའི་ཕྱིར། སྤྱིར་རྒྱལ་སྲས་རྣམས་ཀྱིས་སངས་རྒྱས་ཀྱི་མཛད་པ་དང་སེམས་ཅན་གྱི་སྤྱོད་པ་
དང་བསྟུན་པའི་སྨོན་ལམ་འདེབས་པས་མཐའ་ཡས་ཀྱང་བསྡུས་ན། བྱང་ས་ལས། དེ་ལ་
བྱང་ཆུབ་སེམས་དཔའ་རྣམས་ཀྱི་བྱང་ཆུབ་སེམས་དཔའི་སྨོན་ལམ་གང་ཞེ་ན། དེ་ནི་རྣམ་པ་
ལྔ་ལྟ་བར་བྱ་སྟེ། སེམས་བསྐྱེད་པའི་སྨོན་ལམ་དང་། སྐྱེ་བའི་སྨོན་ལམ་དང༌། སྤྱོད་ཡུལ་གྱི་
སྨོན་ལམ་དང་། ཡང་དག་པའི་སྨོན་ལམ་དང༌། སྨོན་ལམ་ཆེན་པོའོ། །ཞེས་གསུངས་པ་
ལྟར་ལྔ་ཡོད་དེ། འདིའི་སྨོན་ལམ་ཆེན་པོ་ནི་ཡང་དག་པའི་སྨོན་ལམ་དུ་འཇོག་པ་ཡིན་པའི་
ཕྱིར་ཏེ། བྱང་ས་ལས། ཕྱི་མ་ལ་མདོའམ་རྒྱས་པར་བྱང་ཆུབ་སེམས་དཔའི་དགེ་བ་ཐམས་
~176~

འཕགས་པ་བཟང་པོ་སྤྱོད་པའི་སྨོན་ལམ་གྱི་རྒྱལ་པོའི་ཚིག་དོན་ངོ་འཕྲོད།
ཅད་བསྡུས་པ་དང་། ཡོན་ཏན་ཐམས་ཅད་བསྡུས་པའི་ཕྱིར་སྨོན་པ་ནི་བྱང་ཆུབ་སེམས་
དཔའི་ཡང་དག་པའི་སྨོན་ལམ་ཞེས་བྱའོ། །བྱང་ཆུབ་སེམས་པའི་སྨོན་ལམ་ཆེན་པོ་ནི་ཡང་
དག་པའི་སྨོན་ལམ་དེ་ཉིད་ལས་རིག་པར་བྱའོ། །དེ་ཡང་རྣམ་པ་བཅུ་སྟེ། །ཞེས་གསུངས་
པའི་ཕྱིར། སྨོན་ལམ་ཆེན་པོ་བཅུ་ཡོད་དེ། རྒྱལ་བ་ཐམས་ཅད་ལ་མཆོད་པ་དང་རིམ་གྲོ་
བྱེད་པར་སྨོན་པ་དང༌། རྒྱལ་བ་ཐམས་ཅད་ལ་དམ་ཆོས་བཟུང་བའི་དང༌། སངས་རྒྱས་
ཐམས་ཅད་ཀྱི་ཞིང་དུ་འགྲོ་བའི་དང་། རྒྱལ་སྲས་ཀྱི་སྤྱོད་དོ་ཅོག་གོ་ཐམས་ཅད་སྒྲུབ་པའི་
དང་། སེམས་ཅན་ཐམས་ཅད་སྨིན་པར་མཛད་པའི་དང་། འཇིག་རྟེན་གྱི་ཁམས་རྒྱས་པ་ཕྲ་
རགས་སྤྱིའུ་ཚུགས་པ་དང་ཡངས་པ་སོགས་ཡོད་དོ་ཅོག་ཏུ་འཇུག་པའི་དང་། སངས་རྒྱས་
ཀྱི་ཞིང་ཐམས་ཅད་སྤྱོད་པའི་དང༌། སྤྱོད་པ་ཐམས་ཅད་དུ་ཐེག་པ་ཆེན་པོར་འཛུད་པའི་དང༌།
སྤྱོད་པ་ཐམས་ཅད་དོན་ཡོད་པའི་དང་། མངོན་པར་རྫོགས་པར་བྱང་ཆུབ་པ་ཐམས་ཅད་དུ་
ཐེག་པ་ཆེན་པོ་མངོན་པར་སྒྲུབ་པ་རྒྱུན་མི་འཆད་པའི་སྨོན་ལམ་དང་བཅུ་པོ་རྣམས་ཡིན་
པའི་ཕྱིར་ཏེ། མདོ་སྡེ་ས་བཅུ་པ་ལས། འདི་ལྟ་སྟེ། སངས་རྒྱས་མ་ལུས་པ་ལ་མཆོད་པ་དང་
ཞེས་པ་ནས། སྨོན་ལམ་གྱི་སྒོ་བཅུ་པོ་འདི་དག་ལ་སོགས་པ་སྨོན་ལམ་འབུམ་ཕྲག་བརྒྱ་
སྟོང་གྲངས་མེད་པ་ཕྲག་བཅུ་ཚང་བ་དེ་དག་བྱང་ཆུབ་སེམས་དཔའ་ས་རབ་ཏུ་དགའ་བ་ལ་
གནས་པའི་བྱང་ཆུབ་སེམས་དཔས་མངོན་པར་སྒྲུབ་པའོ། །ཞེས་གསུངས་པའི་ཕྱིར།
དེ་དག་སྨོན་ལམ་ཆེན་པོ་ཡིན་ཏེ། སེམས་ཅན་དང་། འཇིག་རྟེན་དང་། ནམ་མཁའ་
དང་། མྱང་འདས་དང་། སངས་རྒྱས་འབྱུང་བ་དང་། སངས་རྒྱས་ཀྱི་ཡེ་ཤེས་དང་། སེམས་
ཀྱི་དམིགས་པ་དང་། སངས་རྒྱས་ཀྱི་ཡེ་ཤེས་ཀྱི་ཡུལ་དང་། རྒྱུ་དེ་རེ་རེ་ལའང་ཁམས་མཐའ་
ཡས་ཞེས་སྦྱོར་བས་ཁམས་མཐའ་ཡས་བཅུ་ལ་དམིགས་ནས་བསྒྲུབ་པའི་ཕྱིར། མདོ་སྡེ་ས་
བཅུ་པ་ལས། སྨོན་ལམ་དེ་དག་ཀྱང་མཐར་ཐུག་པའི་གནས་བཅུས་མངོན་པར་བསྒྲུབ་སྟེ།
~177~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
ཞེས་གསུངས་པའི་ཕྱིར། དཀོན་མཆོག་ལ་མི་ཕྱེད་པའི་དད་ལྡན་ཆོས་རྗེ་རབ་བརྟན་པས་
བསྐུལ་ངོར་འབྲས་སྒོ་མང་དགེ་མིང་ངག་དབང་ཉི་མས་རྒྱ་གར་འཕགས་པའི་ཡུལ་དུ་བྲིས་
པ་དགེའོ།།
ཨོཾ་སྭསྟི། རྨད་བྱུང་སྟོབས་བཅུ་མངའ་བ་ལྷ་ཡི་ལྷའི། །རྨད་བྱུང་ཐུགས་ཀྱི་འོ་མཚོ་
ལས་འཁྲུངས་པ། །རྨད་བྱུང་དགེ་ཚོགས་ཡོངས་སུ་བསྔོ་བའི་ཐབས། །རྨད་བྱུང་སྲས་བཅས་
རྣམས་ཀྱིས་ཡོངས་བསྔགས་པའི། །བཟང་པོ་སྤྱོད་པའི་དོན་འགྲེལ་པར་བསྐྲུན་མཐུས། །
བསྟན་དང་དེ་འཛིན་ཞབས་བརྟན་མཛད་འཕྲིན་རྒྱས། །རྒྱུ་སྦྱོར་གྱིས་གཙོས་མར་གྱུར་འགྲོ་
བ་ཀུན། །ཆོས་མཐུན་ཚེ་བསོད་ལེགས་ཚོགས་ཡར་ཟླར་འདྲེན། །སྐྱེ་ཀུན་དམ་པའི་མགོན་
གྱིས་རྗེས་བཟུང་ཞིང་། །བྱང་ཆུབ་སྤྱོད་པའི་གྲུ་གཟིངས་ལ་ཞུགས་ནས། །སྐུ་གསུམ་རིན་
ཆེན་གླིང་དུ་མྱུར་བགྲོད་དེ། །འགྲོ་བའི་རེ་བ་མ་ལུས་སྐོང་གྱུར་ཅིག །
ཅེས་པ་འདི་ཡང་འབྲས་སྒོ་མང་དགེ་བའི་བཤེས་གཉེན་ཆེན་པོ་མཆོག་ངག་དབང་
ཉི་མ་ལགས་ཀྱིས་མཛད་པའི་བཟང་སྤྱོད་ཀྱི་དོན་འགྲེལ་འདི་ཉིད་པར་བསྐྲུན་མཛད་
སྐབས་བར་བྱང་སྨོན་ཚིག་ཞིག་དགོས་ཞེས་ཞབས་ཞུ་བ་རྣམ་དཔྱོད་མཆོག་ཡངས་ཆོས་རྗེ་
རབ་བརྟན་ལགས་ཀྱིས་ཡི་གེའི་ལམ་ནས་ཇི་ལྟར་བསྐུལ་བ་བཞིན་གྱི་ན་པ་བྲག་རྒྱབ་སྤྲུལ་
མིང་པས་མའི་སེ་ར་ཐེག་ཆེན་གླིང་དགོན་རང་ཤག་ཏུ་སྨོན་ཅིང་བྲིས་པའོ།། །།
~178~